তাঁবেদার রাষ্ট্র
তাঁবেদার রাষ্ট্র, পুতুল রাষ্ট্র বা পুতুল সরকার বলতে এমন এক রাষ্ট্র বা সরকারকে বোঝায় যে কাগজে-কলমে এক স্বাধীন দেশ হিসেবে স্বীকৃতি লাভ করলেও বাস্তবে বহিঃস্থ কোনো শক্তিশালী রাষ্ট্রের প্রভাব বলয়ে থাকার কারণে তাঁবেদার রাষ্ট্র তার স্বকীয়তা হারিয়ে ফেলে এবং তাকে ঐ রাষ্ট্রের আদেশ-কানুন মেনে চলতে হয়। এক্ষেত্রে তাঁবেদার রাষ্ট্রের সার্বভৌমত্ব নামমাত্র এবং শক্তিশালী রাষ্ট্রটি ঐ রাষ্ট্রের প্রতিরক্ষা, অর্থনীতি ও রাজনীতিসহ সর্বক্ষেত্র নিয়ন্ত্রণ করতে শুরু করে।